A fost emisă o nouă avertizare ANM! În următoarele 13 ore, 13 județe din țară se vor afla sub cod galben de averse, descărcări electrice și izolat grindină. Potrivit meteorologilor, instabilitatea atmosferică va fi prezentă până diseară, la orele 23:00. Iată informațiile meteorologice mai jos, în articol.
Meteorologii au venit cu vești noi. A fost emisă o nouă avertizare ANM în această dimineață. Este valabilă până la orele 23:00, pentru 13 județe din țară. Potrivit prognozei, se vor înregistra cantități însemnate de apă și instabilitate atmosferică. Conform datelor, instabilitatea atmosferică va fi prezentă în Alba, Arad, Bihor, Cluj, Caraș-Severin, Gorj, Hunedoara, Mehedinți, Maramureș, Sibiu, Sălaj, Timiș și Vâlcea.
„În Banat, Carpații Occidentali, vestul Carpaților Meridionali, în vestul Transilvaniei și local în Maramureș vor fi perioade cu instabilitate atmosferică ce se va manifesta prin averse, descărcări electrice și izolat grindină. În intervale scurte de timp sau prin acumulare cantitățile de apă vor fi de 20…30 l/mp și izolat de peste 40…50 l/mp”, au transmis meteorologii.
De altfel, a fost emisă și prognoza specială pentru zona Municipiului București. Este valabilă pentru intervalul 23 mai 2024, ora 10:00 – 23 mai 2024, ora 23:00. Conform informațiilor, cerul va fi înnorat și se vor înregistra averse slabe. Temperatura maximă se va situa între 22 și 24 de grade Celsius.
„Cerul va avea înnorări și vor fi averse slabe, iar vântul va sufla slab și moderat. Temperatura maximă va fi de 22…24 de grade”, transmit meteorologii.
De altfel, meteorologii Accuweather au emis și noile valori pentru luna iunie a acestui an. Întreaga prognoză meteo pentru iunie 2024 poate fi consultată direct AICI.
Totodată, meteorologii anunță că finalul lunii mai 2024 va fi unul însorit, cu temperaturi ridicate. De pildă, în ultimele zile din luna mai se preconizează că se vor înregistra temperaturi situate între 23 și 27 de grade Celsius. Vezi AICI ce spun meteorologii Accuweather despre finalul lui mai 2024.
Sursă foto: meteoromania.ro, colaj Pixabay